Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: tanúsításáról szóló 21/1998. (IV. 17.) IKIM rendelet 1. számú melléklet 1.1.2. pontjában előírt alapvető követelményeket. Ezeket minden esetben a felvonókra vonatkozóan
Paragraph Index: 697

3. Védekezés a fülkében tartózkodó személyek veszélyeztetése ellen 3.1. A felvonó fülkéjét — a szellőzőnyílásoktól eltekintve — tömör oldalfalakkal, padlóval és tetővel, valamint a nyílást teljesen elfedő ajtókkal kell körülhatárolni. A fülkeajtókat úgy kell megtervezni és beépíteni, hogy a fülke csak csukott ajtók mellett jöhessen mozgásba, (kivéve a 2.3. pont szerinti szintbeállítást), továbbá, hogy a fülke álljon meg akkor, ha valamelyik ajtó nyitva van. A fülkeajtóknak csukva és reteszelve kell maradniuk, ha az akna nélküli felvonó két szint között megáll, vagy ha a fülke és az aknafal között az utas leesésének fennáll a veszélye. 3.2. A felvonóra fel kell szerelni olyan készüléket, amely feszültség-kimaradás vagy az alkatrészek meghibá- 2001/152. szám sodása esetén megakadályozza a fülke lezuhanását vagy ellenőrizetlen felfelé mozgását. A fülke lezuhanását megakadályozó készülék legyen független a fülke felfüggesztésétől. E készüléknek alkalmasnak kell lennie arra, hogy megállítsa a felvonót a tervezett teljes terhelés és maximális sebesség mellett is. A készülék a működése során — a terhelési körülményektől függetlenül — az utasoknak ne okozzon sérülést. 3.3. Ütközőket kell beépíteni az akna alja és a fülke padlója közé. A 2.2. pontban hivatkozott szabad teret teljesen összenyomott ütközők esetére kell méretezni. Ez a követelmény nem vonatkozik olyan felvonókra, amelyek fülkéje meghajtórendszer kialakítása következtében a 2.2. pontban hivatkozott védett térbe nem hatolhatnak be. 3.4. A felvonókat úgy kell tervezni és beépíteni, hogy ne lehessen a felvonót elindítani, ha a 3.2. pontban leírt készülék nincs működőképes helyzetben.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes